আজি মানাহ ৰাষ্ট্ৰীয় উদ্যানত চলোৱা বন বিভাগৰ এটা অভিযানত ৪ জন চোৰাং চিকাৰী আটক হৈছে। বন মন্ত্ৰী পৰিমল শুক্লবৈদ্যৰ নিৰ্দেশত চলোৱা এটা অভিযানত এই চোৰাং চিকাৰীকেইজনক গ্ৰেপ্তাৰ কৰা হৈছে।
চোৰাং চিকাৰীকেইজনৰ হাতৰ পৰা চোৰাং চিকাৰত ব্যৱহৃত মাৰণাস্ত্ৰৰ লগতে কেইবিধমান সা-সৰঞ্জাম উদ্ধাৰ কৰা হৈছে। চোৰাংচিকাৰীৰ বিৰুদ্ধে বন বিভাগৰ এই অভিযানটো ৰাষ্ট্ৰীয় উদ্যানখনৰ কুকলুং ৰেঞ্জৰ প্ৰথম সংযোজনৰ ডাইচাম নলাত চিৰাঙৰ উপ বন সংৰক্ষক (DCF) আৰকে ব্ৰহ্মৰ নেতৃত্বত চলোৱা হৈছিল।
চোৰাং চিকাৰী কেইজনৰ পৰা উদ্ধাৰ কৰা অস্ত্ৰ-শস্ত্ৰ আৰু সা-সৰঞ্জামসমূহৰ ভিতৰত আছে হস্তনিৰ্মিত অস্ত্ৰ, গান পাউদাৰ, বাইচাইকেলৰ বল, টৰ্ছ ইত্যাদি। ধৃত চোৰাং চিকাৰী কেইজন হৈছে টেপু দৈমাৰী (৩৫), তৰলা বড়ো (২৫), টেমন বসুমতাৰী (২৭) আৰু অনিলাল মুছাহাৰী (৪০)
এটা গোপন সূত্ৰৰ খবৰৰ ভিত্তিত ১৫ এছএছবি বেটেলিয়নৰ সহযোগত বনৰক্ষীৰ দ্বাৰা এই অভিযানটো সফলতাৰে সম্পন্ন কৰা হৈছিল বুলি বন বিভাগৰ সূত্ৰই জানিবলৈ দিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
